Publication: Magyar Közlöny
Issue: MK-2002-100 (Year: 2002, Number: 100)
Era: 1990-2004
Section: szóló 1988. évi I. törvény (a továbbiakban: Kkt.) által szabályozottak, s sem a Kkt., sem annak végrehajtására kiadott 30/1988. (IV. 21.) MT rendelet (a továbbiakban:
Paragraph Index: 668

szóló 1988. évi I. törvény (a továbbiakban: Kkt.) által szabályozottak, s sem a Kkt., sem annak végrehajtására kiadott 30/1988. (IV. 21.) MT rendelet (a továbbiakban: Kktvhr.), sem a közutak igazgatásáról szóló 19/1994. (V. 31.) KHVM rendelet (a továbbiakban: Kir.) szabályai nem adnak felhatalmazást arra, hogy az önkormányzatok e körben további helyi rendeletet alkossanak. Véleménye szerint a képviselõ-testület egyáltalán nem írhat elõ normatív szabályt a közút felbontása vagy helyreállítása tekintetében, mivel a hatályos jogszabályok alapján az ilyen jellegû döntések meghozatala a közút kezelõje — vagyis a jegyzõ — hatáskörébe tartozik egyedi, hatósági határozat formájában. S azzal, hogy a képviselõ-testület általános jelleggel, normatív rendeletében állapította meg ezeket a szabályokat, sérelmet szenved az állampolgárok jogorvoslathoz való joga is, mivel önkormányzati rendelet ellen — szemben a jegyzõ egyedi határozatával — rendes jogorvoslati útnak vagy bírósági keresetnek nincs helye. Ezért az Ör. — az indítványozó szerint — sérti az Alkotmány 44/A. § (2) bekezdését és az 57. § (5) bekezdését. II.

Source: https://magyarkozlony.hu/hivatalos-lapok/01e5f1f70500f72741e186bbc18c49d694669619/dokumentumok/1a466d6d173a31fe9e4827139632f9d8f281a23f/letoltes